《青玉案·征鞍不见邯郸路》
宋代·佚名

征鞍不见邯郸路。莫便匆匆去，秋风萧条何以度。明窗小酌，暗灯清话，最好留连处。
相逢各自伤迟暮，犹把新诗诵奇句。盐絮家风人所许。如今憔悴，但馀衰泪，一似黄梅雨。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。